|  |
| --- |
| **Tahun Baru Cina, Naga** |
|  |
| Tahun Baru Cina – 10-2-2024 |
| **Telah berlangsung** |
| Waktu tempatan |

**Tahun Baru Cina** atau **Hari Raya Cina** (Cina ringkas: 春节code: zh is deprecated ; Cina tradisional: 春節code: zh is deprecated ; pinyin: *Chūn Jié*) merupakan perayaan terpenting orang Cina bagi menyambut tahun baru dalam kalendar qamari Cina. Kalendar qamari Cina terbahagi kepada kitaran 12 tahun dan dinamakan sempena nama haiwan. (Lihat Tarikh perayaan di bawah.)

Tahun Baru Cina melambangkan permulaan, titik permulaan dalam nasib dan kehidupan. Sebelum hari tahun baru bermula, sanak saudara yang jauh akan kembali berkumpul. Rumah akan dicuci dan segala hutang-piutang dikutip atau dibayar agar mereka tidak sentiasa dikelilingi hutang sepanjang tahun yang baru. Mercun dibakar pada tengah malam bagi menandakan bermulanya tahun baru dan bagi menghalau puaka dan nasib malang. Rumah-rumah dihiasi dengan buah limau sebagai simbol murah rezeki, bunga dan pokok limau.

Tahun Baru Cina diraikan dengan jamuan *yee sang* dan kuih bakul. Kaum keluarga akan makan besar dengan masakan tradisi seperti daging itik, daging salai, sosej, kuih pulut, dan limau mandarin. Golongan muda pula akan melawat golongan tua dan menerima wang angpau dalam sampul merah bagi melambangkan nasib baik, yang diberikan oleh orang yang berkeluarga kepada mereka yang masih belum kahwin. Perarakan tarian naga atau singa akan diadakan, dengan kereta berhias yang diiringi bunyi gendang. Lima belas hari selepas perayaan Tahun Baru Cina, perayaan Tahun Baru Cina ditamatkan dengan perayaan Cap Goh Mei.

Tahun Baru Cina disambut di negara-negara dan wilayah-wilayah yang diduduki oleh ramai orang Cina, seperti China, Hong Kong, Indonesia, Macau, Malaysia, Filipina,
Singapura, Taiwan, Thailand, dan juga di pekan cina di merata dunia. Tahun Baru Cina juga disambut di tempat-tempat yang kuat dipengaruhi dengan budaya Cina (termasuk memakai takwim qamari Cina), termasuk Korea (Seollal), Tibet dan Bhutan (Losar), Mongolia (Tsagaan Sar), Vietnam (Tết), dan Jepun hingga tahun 1873 (旧正月 kyūshōgatsu).

Tarikh perayaan
---------------

Rencana utama: Astrologi Cina
Sambutan Tahun Baru Cina di Pekan Cina, London.
Tarikh hari Tahun Baru Cina dari 1996 hingga 2024 (dalam kalendar Gregory) adalah disenaraikan seperti berikut, besertakan lambang haiwan dalam zodiak Cina dan lambang dahan buminya. Nama-nama dahan bumi tersebut *bukan* perkataan bahasa Cina bagi haiwan-haiwan tersebut.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Haiwan | Dahan bumi | Tarikh |
| --- | --- | --- |
| Tikus | 子code: zh is deprecated  zǐ | 19 Februari 1996 | 7 Februari 2008 | 25 Januari 2020 |
| Lembu | 丑code: zh is deprecated  chǒu | 7 Februari 1997 | 26 Januari 2003 | 12 Februari 2021 |
| Harimau | 寅code: zh is deprecated  yín | 28 Januari 1998 | 14 Februari 2010 | 1 Februari 2022 |
| Arnab | 卯code: zh is deprecated  mǎo | 16 Februari 1999 | 3 Februari 2011 | 22 Januari 2023 |
| Naga | 辰code: zh is deprecated  chén | 5 Februari 2000 | 23 Januari 2012 | 10 Februari 2024 |
| Ular | 巳code: zh is deprecated  sì | 24 Januari 2001 | 10 Februari 2013 |
| Kuda | 午code: zh is deprecated  wǔ | 12 Februari 2002 | 31 Januari 2014 |
| Kambing | 未code: zh is deprecated  wèi | 1 Februari 2003 | 19 Februari 2015 |
| Monyet | 申code: zh is deprecated  shēn | 22 Januari 2004 | 8 Februari 2016 |
| Ayam | 酉code: zh is deprecated  yǒu | 9 Februari 2005 | 28 Januari 2017 |
| Anjing | 戌code: zh is deprecated  xū | 29 Januari 2006 | 16 Februari 2018 |
| Babi | 亥code: zh is deprecated  hài | 18 Februari 2007 | 5 Februari 2019 |

 |

Sejarah
-------

Sebelum Dinasti Qin, tarikh perayaan permulaan sesuatu tahun adalah tidak jelas. Barangkalinya, awal tahun ini bermula dengan bulan 1 ketika Dinasti Xia, bulan 12 ketika Dinasti Shang, dan bulan 11 ketika Dinasti Zhou di China. Namun, adalah diketahui bahawa "bulan lompat" yang dipakai untuk memastikan kalendar qamari selari dengan matahari, sentiasa ditambah selepas bulan 12 ketika Dinasti Shang (menurut catatan tulang orakel yang masih wujud) dan Zhou (menurut Sima Qian). Maharaja pertama China Qin Shi Huang menukar dan menetapkan awal tahun pada bulan 10 pada 221 SM. Sama ada Tahun Baru diraikan pada awal bulan 10 atau bulan 1, atau kedua-duanya, itu tidak diketahui. Pada 104 SM, Maharaja Wu yang memerintah sewaktu Dinasti Han menetapkan bulan 1 sebagai awal tahun, yang masih kekal sampai masa ini.

Mitos
-----

Puisi Tahun baru Cina tulisan tangan ditampal pada pintu ke rumah orang, di Lijiang, Yunnan, China.
Menurut legenda, pada zaman dahulu, Nián (年code: zh is deprecated ) ialah seekor raksasa pemakan manusia dari pergunungan (dalam versi-versi lain, dari bawah laut), yang muncul setiap 11 tahun, sekitar musim sejuk, untuk memburu manusia. Orang ramai kemudiannya percaya bahawa raksasa Nian sukar menahan bunyi bising dan warna merah, maka mereka mengusirnya dengan letupan, bunga api dan penggunaan warna merah secara meluas. Adat-adat inilah yang membawa kepada perayaan Tahun Baru yang sulung. *Guò nián* (Cina Tradisional: 過年code: zh is deprecated , Cina Ringkas: 过年code: zh is deprecated ), yang bermaksud "menyambut tahun baru", membawa erti harfiah "meredah raksasa Nian".

Sambutan perayaan
-----------------

Sambutan Tahun Baru Cina disambut dengan menziarahi ahli keluarga, saudara-mara dan sahabat serta penggunaan warna merah yang berlebihan. Ang pau diberikan kepada orang muda dan kanak-kanak oleh orang tua dan yang telah kahwin.

### Sebelum Tahun Baru

Pada hari-hari sebelum Tahun Baru Cina, keluarga-keluarga Cina membersihkan rumah mereka secara menyeluruh, kerana mereka percaya bahawa pembersihan ini menghalau nasib malang dan musibah yang menimpa pada tahun yang berlalu serta menyediakan rumah mereka untuk menjemput nasib baik. Penyapu dan pengumpul habuk disimpan pada malam sebelum Tahun Baru dan hari pertama agar nasib baik itu tidak boleh disapu keluar. Ada orang yang mengecat rumah, pintu dan sisi tingkap dengan warna merah. Rumah dihiasi potongan kertas yang ditulis pepatah mengucap kebahagiaan dan kemakmuran dalam bahasa Cina.

Acara terbesar pada malam Tahun Baru Cina ialah makan besar. Hidangan yang terdiri daripada ikan terdapat di atas meja makan untuk tujuan paparan sempena jamuan ini. Di China utara, adalah juga menjadi adat untuk memakan ladu untuk jamuan ini. Ladu melambangkan kemewahan kerana bentuknya berupa jongkong emas Cina. Angpau bagi ahli terdekat dalam keluarga kadang-kadang diberi sewaktu makan besar. Sampul merah ini sering mengandungi duit dalam bilangan nombor tertentu yang mencerminkan tuah dan kehormatan.

### Hari pertama

Perayaan Tahun Baru Cina, pada hari kelapan, di pinggir kota Vancouver, Kanada.
Hari pertama adalah hari bagi mengundang dewa-dewi dari kayangan dan bumi. Kebanyakan orang yang meraikannya, terutamanya penganut agama Buddha, menghindari diri daripada memakan daging pada hari ini kerana adalah dipercayai bahawa ini memastikan mereka akan lanjut usia.

Yang paling penting, hari pertama Tahun Baru Cina merupakan masa apabila keluarga Cina menziarahi orang tua mereka dan ahli keluarga paling senior dalam seluruh keluarga mereka, biasanya ibu bapa, datuk nenek atau moyang.

Terdapat juga keluarga yang mengundang tarian singa sebagai upacara simbolik untuk menyambut tahun baru sambil menghalau puaka dan musibah dari rumah.

### Hari kedua

Hari kedua Tahun Baru Cina atau hari "membuka tahun" (Cina Tradisional: 開年code: zh is deprecated , Cina Ringkas: 开年code: zh is deprecated , *kāi nián*) menyaksikan anak perempuan yang telah kahwin untuk menziarahi ibu bapa kandung mereka. Menurut tradisi, anak perempuan yang telah kahwin mungkin tidak banyak berpeluang menziarahi keluarga kandung sendiri.

### Hari ketiga

Hari ketiga perayaan ini dipercayai ramai sebagai hari yang tidak sesuai untuk menziarahi saudara mara atas kepercayaan berikut:

Hari ini dikenali sebagai "mulut merah" (赤口code: zh is deprecated  *chì kǒu*), yang bermaksud bahawa adalah amat mudah untuk terlibat dalam pergaduhan, maka hari ini tidak sesuai untuk ziarah-menziarahi, sebaliknya berdiam di rumah sahaja Keluarga yang mengalami kematian ahli terdekat dalam jangka masa tiga tahun lalu tidak akan menziarahi rumah sesiapa sebagai tanda penghormatan kepada si mati. Hari ketiga Tahun Baru wajar dijadikan hari menziarahi kubur.

### Hari kelima

Di bahagian utara China, ladu (Cina Tradisional: 餃子code: zh is deprecated , Cina Ringkas: 饺子code: zh is deprecated , *jiǎozi*) dijadikan sarapan pada pagi "pecah lima" (破五code: zh is deprecated , *pò wǔ*). Ini juga merupakan ulang tahun hari lahir Cai Shen, dewa kekayaan Cina. Di Taiwan, perniagaan biasanya dibuka semula pada hari tersebut dan diserikan lagi dengan mercun.

### Hari ketujuh

Hari ketujuh dikenali sebagai hari jadi orang ramai (人日code: zh is deprecated , pinyin: *rén rì*, Kantonis: *yan yat*), iaitu hari yang mana usia setiap orang ditambah lagi setahun menurut pengiraan kalendar qamari Cina.

Inilah harinya bila salad ikan mentah lambung, yee sang, dimakan. Kaum sekeluarga berkumpul untuk melambung salad berwarna-warni dan menyampaikan hajat bagi menambahkan kekayaan dan kemakmuran. ini merupakan adat resam yang terutamanya diamalkan oleh kaum Cina di rantau Asia Tenggara, seperti Malaysia dan Singapura, tetapi jarang diamalkan oleh kaum Cina di merata dunia selain rantau tersebut.

### Hari kesembilan

Hari kesembilan tahun baru merupakan hari bagi kaum Cina untuk menyembah Maharaja Jed di Kayangan (天公code: zh is deprecated  *tiān gōng*) di tokong agama Tao.

Tambahan pula, hari ini dianggap sebagai "tahun baru" suku kaum Hokkien. Apabila tibanya tengah malam pada hari kelapan tahun baru, suku Hokkien menyembahkan doa syukur kepada Maharaja tersebut. Penyembahan ini termasuk tebu kerana tebu pernah digunakan untuk melindungi suku Hokkien dari ancaman penghapusan beberapa generasi lalu.

Teh dituang sebagai adat bagi menghormati orang ternama.

### Hari kelima belas

Ini adalah hari terakhir perayaan Tahun Baru Cina yang diraikan sebagai ***Yuánxiāo jié*** (Cina Tradisional: 元宵節code: zh is deprecated , Cina Ringkas: 元宵节code: zh is deprecated ), atau Cap Goh Mei (十五暝code: zh is deprecated ) dalam bahasa Hokkien, versi Cina bagi Hari Kekasih. *Tāngyuán* (Cina Tradisional: 湯圓code: zh is deprecated , Cina Ringkas: 汤圆code: zh is deprecated ), bebola pulut manis dalam sup, dimakan pada hari ini. Tāngyuán ialah sejenis makanan Cina yang diperbuat daripada tepung pulut. Tepung pulut ini dicampur dengan sedikit air untuk membentuk bebola, kemudian dimasak dan dihidangkan dalam air yang mendidih. Tangyuan bolehlah sama ada berisi atau tanpa isi. Bergantung kepada amalan setempat, hari yang sama ini juga dikenali sebagai Perayaan Tanglung.

Hidangan Tahun Baru
-------------------

### Makan besar

"Makan besar" (Cina Tradisional: 團圓飯code: zh is deprecated , Cina Ringkas: 团圆饭code: zh is deprecated  *tuányuán fàn*) diadakan pada malam sebelum Tahun Baru, ketika semua ahli keluarga, sama ada tinggal di rumah atau jauh dari kampung halaman, bertemu untuk perayaan. Jamuan ini biasanya diadakan di rumah yang didiami anggota keluarga paling tua. Jamuan ini amat kaya dengan makanan yang lazimnya merangkumi daging ayam dan ikan. Ikan (Cina Tradisional: 魚code: zh is deprecated , Cina Ringkas: 鱼code: zh is deprecated , pinyin: *yú*) sebagai makanan penting, tidak dimakan sampai habis (sebaliknya, bakinya disimpan semalaman), bak pepatah Cina *nián nián yǒu yú* (Cina Tradisional: 年年有餘code: zh is deprecated , Cina Ringkas: 年年有余code: zh is deprecated ), yang bermakna "semoga ada lebihnya setiap tahun", yang sama bunyinya dengan "semoga ada ikan setiap tahun."

### Intisari makanan

| Nama | Bahasa Cina  | Huraian |
| --- | --- | --- |
| ***Luohan zhai*** | *luóhàn zhāi* | *Luohan zhai* ialah hidangan vegetarian yang biasanya merangkumi 18 bahan, sering disaji pada hari pertama Tahun Baru. Sejenis lumut berbentuk rambut manusia, disebut "fat choy" dalam bahasa Kantonis sering menjadi ciri-ciri utama hidangan Buddha dan sajian lain, kerana namanya sama bunyinya dengan "kemakmuran". Suku kaum Hakka biasanya menyaji *kiu nyuk* (扣肉) dan *yong tau fu*. |
| **Ikan** | *yú* | Ramuan yang penting sepanjang sambutan tahun baru. Sebutan perkataan Cina bagi ikan serupa dengan "lebihan" (Bahasa Cina: 餘code: zh is deprecated ; pinyin: yú). Ramuan utama bagi *yee sang*. |
| ***Yee sang*** | *yúshēng* | Ikan Salmon yang dilambung cebisan ramuannya apabila disambung untuk menyambut tuah. |
| **Ladu *jiaozi*** | *jiǎozi* | Ladu ini dimakan di China utara kerana bentuknya serupa dengan tongkol emas Cina kuno, seolah-olah berisi tuah. |
| **Limau mandarin** | 金橘code: zh is deprecated  *jīnjú*; atau柑code: zh is deprecated  *gān* | Limau ini merupakan buah-buahan paling kerap ditemui semasa perayaan tahun baru. Fungsi buah limau mandarin bagi masyarakat Cina ialah untuk dipuja di Tokong dan daunnya untuk buang sial, buah limau mandarin pula melambangkan kesejahteraan dan kemewahan. |
| **Kuih bakul** | 年糕code: zh is deprecated  *niángāo* | Kuih ini paling laris didapati di China timur (Jiangsu, Zhejiang dan Shanghai) kerana namanya serupa sebutan dengan "kian tahun kian tinggi". |
| **Mi** |  | Mi dihidangkan tanpa dipotong, melambangkan panjang hayat, namun amalan ini tidak terhad kepada sambutan tahun baru. |
| **Gula-gula** |  | Gula-gula dan buah-buahan kering disimpan dalam kotak gula-gula Cina berwarna merah atau hitam. |
| **Tikoy** |  | Puding yang diperbuat daripada tepung pulut, kanji gandum, garam, air, dan gula. Warna gula yang digunakan menentukan warna puding ini (putih atau perang). |

: Tulisan Cina diberi (tulisan Cina ringkas disediakan dalam kurungan jika berlainan dari bentuk tradisionalnya) diikuti pinyin.

Amalan Tahun Baru
-----------------

### Angpau

Secara tradisi, angpau atau sampul merah (Cina Tradisional: 紅包code: zh is deprecated , Cina Ringkas: 红包code: zh is deprecated , pinyin: *hóng bāo*, bahasa Hokkien (POJ): *âng-pau*; bahasa Hakka: *hung bao*; 利是code: zh is deprecated , 利市code: zh is deprecated  atau 利事code: zh is deprecated , bahasa Kantonis: ***lai shi*** atau ***lai see***) diedarkan sepanjang sambutan Tahun Baru Cina, oleh pasangan suami isteri atau orang tua kepada muda-mudi yang belum berkahwin. Adalah satu kebiasaan untuk orang dewasa memberi sampul merah ini kepada kanak-kanak.

Sampul merah ini sentiasa mengandungi wang, sama ada dua ataupun seratus ringgit. Jumlah wang dalam angpau sepatutnya bermula (bukan berakhir) dengan angka genap, kerana angka ganjil dikaitkan dengan wang tunai yang ditukarkan dalam upacara pengebumian (帛金code: zh is deprecated , *bó jīn*). Oleh sebab angka 4 dianggap membawa sial, kerana perkataan untuk empat sama bunyinya dengan mati, maka wang dalam angpau tidak boleh berjumlah 4 Ringgit. Sementara itu, angka 8 dianggap bertuah (kerana sama bunyinya dengan "kaya"), maka 8 Ringgit selalu didapati dalam angpau. Kadang-kala syiling coklat dimasukkan dalam angpau.

### Pasar Tahun Baru

Membeli-belah di Pasar Tahun Baru Kreta Ayer, Singapura
Pasar khas didirikan menjelang Tahun Baru untuk menjual barangan Tahun Baru. Pasar ini biasanya berbentuk pasar terbuka dan menampilkan barangan bunga, mainan, pakaian dan sebagainya kepada para pembeli untuk membeli hadiah untuk kunjungan tahun baru atau sebagai hiasan rumah.

### Bunga api

Pada zaman silam, batang buluh yang berisi serbuk meriam dan dibakar untuk menghasilkan letupan kecil pernah digunakan di China untuk mengusir puaka. Pada zaman moden pula, kaedah ini berubah menjadi penggunaan mercun pada musim perayaan. Mercun biasanya diikat pada tali panjang berlakur yang digantung. Setiap batang mercun digulungkan dalam kertas merah kerana warna merah itu bertuah, dan berisi serbuk merian dalam terasnya. Apabila dibakar, mercun melepaskan bunyi meletup-letup yang kuat. Oleh sebab mercun biasanya berangkai dalam bilangan ratusan, mercun menghasilkan letupan memekakkan yang dipercayai boleh mengusir roh-roh jahat. Penyalaan mercun juga melambangkan peristiwa yang ria dan menjadi satu aspek penting dalam sambutan Tahun Baru Cina.

#### Larangan mercun

Meskipun penggunaan mercun adalah sebahagian amalan tradisi dalam sambutan tahun baru, namun selama ini telah menyaksikan kejadian yang memilukan. Setiap tahun adanya laporan mengenai pengguna mercun hilang penglihatan, anggota badan, atau menderita akibat kecederaan serius yang lain, terutamanya pada musim perayaan. Maka, kerajaan-kerajaan dan pihak-pihak berkuasa akhirnya menguatkuasakan undang-undang yang mengharamkan sepenuhnya penggunaan mercun untuk tujuan peribadi, terutamanya atas sebab-sebab keselamatan.

* China: Mercun diharamkan di kebanyakan kawasan bandar, namun Beijing menarik balik larangannya pada tahun 2006 setelah sedekad, dan undang-undangnya tidak selalu dikuatukuasakan. Di kawasan luar bandar pula, mercun masih digemari ramai dan lorong-lorong selalu diliputi warna merah bangkai mercun.

* Hong Kong: Bunga api diharamkan atas sebab-sebab keselamatan. Namun begitu, kerajaan kolonial sebelum tahun 1997 dan kerajaan SAR selepas itu juga mengadakan pertunjukan bunga apa di Pelabuhan Victoria pada hari kedua Tahun Baru Cina. Pertunjukan seumpamanya juga diadakan di bandar-bandar raya dalam dan luar China.

* Singapura: Pengharaman separa dikenakan terhadap mercun pada Mac 1970 setelah berlakunya kebakaran yang meragut enam nyawa dan mencederakan 68 orang lain. Ini dilanjutkan menjadi larangan penuh pada tahun 1972, selepas berlakunya letupan yang mengorbankan nyawa dua orang serta satu serangan terhadap dua orang polis yang cuba menghalang sekumpulan orang daripada membakar mercun pada Februari 1972. Bagaimanapun, pada tahun 2003, kerajaan membenarkan mercun dilepaskan pada musim perayaan. Ketika kegiatan menyala mercun di Kreta Ayer, tepat pada waktu malam hari pertama Tahun Baru Cina, mercun dilepaskan dalam keadaan terkawal oleh Lembaga Pelancongan Singapura. Peristiwa-peristiwa lain yang membenarkan mercun ditentukan oleh lembaga pelancongan atau pertubuhan kerajaan lain. Namun begitu, mercun tidak boleh dijual secara komersial.

* Malaysia: Mercun juga dilarang atas sebab-sebab yang sama dengan Singapura. Bagaimanapun, kebanyakan orang Malaysia berupaya menyeludup mercun dari Thailand untuk memenuhi kehendak diri mereka.

* Indonesia: Mercun dan bunga api dilarang penggunaanya di khalayak awam ketika Tahun Baru Cina, terutamanya di kawasan-kawasan yang kebanyakan penduduknya bukan kaum Cina agar menghindari apa-apa pertelingkahan antara kaum, kecuali di beberapa kawasan metropolitan seperti Jakarta and Medan, di mana tahap toleransi sosial antara kaum cukup memuaskan.

* Amerika Syarikat: Pada tahun 2007, Bandar Raya New York menarik balik larangan mercun setelah sedekad, agar membenarkan pertunjukan 300,000 batang mercun dibakar di Chatham Square, Pekan Cina.

### Pakaian

Pemakaian yang melebihkan warna merah sering dipakai sepanjang Tahun Baru Cina kerana dipercayai warna merah akan menakutkan roh jahat dan nasib malang. Tambahan, orang yang memakai baju baru dari kepala hingga kaki pula melambangkan permulaan baru pada tahun baru.

### Shou Sui

*Shou Sui* (Cina Tradisional: 守歲code: zh is deprecated , Cina Ringkas: 守岁code: zh is deprecated ) berlangsung apabila ahli keluarga berkumpul bersama pada malam selepas makan malam bersama dan mengenangkan tahun yang telah berlalu sementara menyambut tahun yang akan tiba. Sesetengahnya percaya bahawa anak-anak yang *Shou Sui* akan memanjangkan usia ibu bapa.

### Simbol

Sepanjang 15 hari Tahun Baru Cina, orang akan mula melihat pantang larang atau kepercayaan budaya tradisional dengan maksudnya yang boleh mengelirukan orang yang tidak menyambutnya. terdapat sebab yang menerangkan semuanya, bukan sekadar hiasan, yang berputarkan warna merah. Pada satu-satu masa, emas merupakan warna pendamping bagi sebab yang sangat jelas. Satu sebab baik dan biasa bagi poster merah berbentuk berlian dengan aksara 福code: zh is deprecated  (*fú*), atau "tuah" yang dipamerkan sekitar rumah dan pintu. Tanda ini sering kelihatan tergantung terbalik, memandangkan perkataan Cina 倒code: zh is deprecated  (*dǎo*), atau "terbalik", berbunyi sama dengan 到code: zh is deprecated  (*dào*), atau "tiba". Maka, *fú dào* melambangkan ketibaan tuah, kegembiraan dan kemakmuran.

### Bunga

Berikut merupakan hiasan bunga yang paling biasa pada Tahun Baru dan sering dijual ketika pasaran tahun baru. 

| Hiasan Bunga | Maksud |
| --- | --- |
| Bunga plum | melambangkan tuah |
| Kumkuat | melambangkan kemakmuran |
| Narcissus | melambangkan kemakmuran |
| Bunga kekwa | melambangkan panjang umur |
| Buluh | tumbuhan digunakan sepanjang tahun |
| Bunga matahari | bermaksud tahun yang elok |

### Ikon dan hiasan

| Ikon | Makna | Ilustrasi |
| --- | --- | --- |
| **Ikan** | Ikan koi sering kelihatan dalam lukisan. Sajian berhias yang memaparkan ikan juga dapat dilihat. Ikan melambangkan *lebihan* atau *simpanan tambahan* supaya ada lebih untuk hidup pada baki tahun. Ikan berpadu dengan pepatah Cina *niánnián yǒuyú* (年年有餘). |
| **Jongkong *Yuanbao*** | *Yuanbao* emas (金元宝; jīn yuánbǎo) melambangkan wang dan/atau kemewahan. Jongkong berbentuk *Yuanbao* ini merupakan perantara pertukaran piawaian di China zaman silam. |  |
| **Tanglung** | Tanglung kertas Cina tradisional ini biasanya berbeza daripada tanglung yang digunakan ketika Perayaan Kuih Bulan. Tanglung ini berwarna merah dan selalunya berbentuk bujur. Tanglung-tanglung yang digunakan pada hari ke-15 Tahun Baru Cina untuk Pesta Tanglung, dinyala terang-terang, berwarna-warni, dan berbagai-bagai saiz dan bentuknya. |  |
| **Perhiasan** | Hiasan secara amnya menyampaikan ucapan Tahun Baru. Poster kaligrafi Cina memaparkan peribahasa Cina. Hiasan-hiasan lain termasuk gambar Tahun Baru, simpul Cina, keratan kertas dan gurindam. |  |
| **Tarian singa** | Tarian singa sering diadakan pada Tahun Baru Cina. Adalah dipercayai bahawa pukulan gendang yang kuat dan bunyi simbal yang memekakkan serta wajah singa yang menari dengan agresif sekali boleh mengusir puaka jahat. Tarian singa juga dipamerkan pada upacara pembukaan perniagaan orang Cina. Ia juga terdapat dari dua jenis rupa dari Utara atau Selatan. |  |
| ***Cai Shen*** | Cai Shen (財神; 财神) merupakan dewa kekayaan yang disembah orang agar memperoleh tuah dan berkat pada malam Tahun Baru dalam kepercayaan Cina. Ia 
juga dianggap sebagai ikon masyara/rakyat at cina. |  |

### Balik kampung

Waktu Tahun Baru Cina juga menyaksikan penghijrahan manusia bermusim yang terbesar, apabila warga luar bandar yang bekerja di kawasan bandar China, serta juga orang Cina seberang laut di seluruh dunia pulang ke kampung halaman untuk berjamuan bersama sanak saudara pada malam tahun Baru. Tempoh ini dipanggil "Chunyun" (Cina Tradisional: 春運code: zh is deprecated , Cina Ringkas: 春运code: zh is deprecated ) dan boleh disamakan dengan fenomena "balik kampung" sewaktu masyarakat Melayu menyambut Aidilfitri. Masyarakat Cina Malaysia tidak terkecuali daripada balik kampung, maka timbulnya keperluan mengetatkan kawalan keselamatan jalan raya khususnya untuk perayaan ini seperti mana yang dijalankan ketika Aidilfitri.

### Rumah terbuka

Ketika menyambut perayaan utama di Malaysia, rumah terbuka diadakan oleh golongan pembesar negeri untuk menjemput rakyat berbilang kaum dan agama, dan juga pelancong asing, beraya bersama-sama. Tahun Baru Cina tidak terkecuali, dan rumah terbuka perayaan ini dianjurkan oleh pembesar kaum Cina.

Perayaan di luar China Raya
---------------------------

Hiasan pada perayaan Tahun Baru Cina – Sungai Hongbao 2016, Singapura
Tahun Baru Cina juga disambut setiap tahun di banyak negara yang menempatkan penduduk Cina yang penting. Ini termasuk negara di seluruh Asia, Oceania, dan Amerika Utara. Sydney, London, dan San Francisco mendakwa menjadi tuan rumah sambutan Tahun Baru yang terbesar di luar Asia dan Amerika Selatan.

### Asia Tenggara

Di beberapa negara Asia Tenggara, Tahun Baru Cina ialah cuti umum negara dan dianggap salah satu cuti tahunan terpenting. Malam Tahun Baru Cina biasanya cuti separuh hari bagi Malaysia dan Singapura. Perayaan terbesar berlangsung di Malaysia (terutamanya di Kuala Lumpur, George Town, Johor Bahru, Ipoh dan Klang) dan Singapura.

Ucapan
------

Tahun Baru Cina diserikan dengan ucapan yang diucap dengan kuat, yang dikenali sebagai "ungkapan pembawa tuah" (Cina Tradisional: 吉祥話code: zh is deprecated , Cina Ringkas: 吉祥话code: zh is deprecated , pinyin: *jíxiáng hùa*). 

### *Selamat Tahun Baru*

"Selamat Tahun Baru" (新年快乐); bahasa Hokkien (POJ): *Sin-nî khòai-lo̍k*) ialah ucapan kontemporari yang mencerminkan pengaruh barat ini diterjemah secara literal dari ucapan *Happy new year* yang kerap didengar di negara Barat. Namun di bahagian utara China, "*guò nián hǎo*" (Cina Tradisional: 過年好code: zh is deprecated , Cina Ringkas: 过年好code: zh is deprecated ) yang dijadikan ucapan tradisi, bagi membezakannya dari Tahun Baru antarabangsa, boleh dipakai dari hari pertama hingga hari kelima tahun baru.

### *Gong xi fa cai*

*Kung Hei Fat Choi* di Lee Theatre Plaza, Hong Kong
"*Gong xi fa cai*" (恭喜发财) ; bahasa Hokkien (POJ): *Kiong-hí hoat-châi*; bahasa Hakka: *Kung hei fat choi*), yang diterjemah sebagai "Tahniah dan semoga mendapat rezeki". Ungkapan ini yang sering tersalah angggap sebagai bersinonim dengan "Selamat tahun baru" mula digunakan berabad-abad lalu. Dua aksara pertama ungkapan ini mempunyai kepentingan sejarah yang lebih lama (menurut legenda, ucapan tahniah adalah bagi kejayaan menghadapi raksasa *Nian* dengan selamat, namun secara praktis ini juga boleh melibatkan kejayaan mengharungi keadaan musim sejuk yang teruk); manakala dua aksara terakhir ditambah sebagai menyentuh idea kapitalisme dan konsumerisme yang makin penting di kalangan masyarakt Cina seluruh dunia. Ucapan ini kerap didengar di kalangan komuniti yang berbahasa Inggeris sewaktu Tahun Baru Cina di beberapa tempat dsi dunia yang mempunyai komuniti berbahasa Cina yang ketara, termasuk komuniti pendatang Cina yang lama menetap selama beberapa generasi, serta pendatang baru dari tanah besar China, Hong Kong, Macau dan Taiwan, dan pendatang transit (khususnya golongan siswa).

### Ucapan lain

Terdapat ucapan lain bagi Tahun Baru Cina, antaranya boleh dijerit dengan sekuatnya tanpa mengira penerima dalam situasi tertentu. Contohnya, memecah objek ketika tahun baru dianggap tidak bagus, dan jika berlakunya sedemikian "*Suìsuì píng'ān*" (Cina Tradisional: 歲歲平安code: zh is deprecated , Cina Ringkas: 岁岁平安code: zh is deprecated ) diucapkan serta-merta, yang bermakna "semoga keamanan berkekalan tahun demi tahun". 歲code: zh is deprecated  (Suì, bermaksud "usia") sama bunyi dengan 碎code: zh is deprecated  ("pecah"), sebagai demonstrasi bagi kegemaran orang Cina "bermain-main" dengan perkataan dalam bahasa mereka. Melalui cara yang sama, 年年有餘code: zh is deprecated  (*Niánnián yǒuyú*), hajat penambahan hasil setiap tahun, memanipulasi suku kata yú yang juga ditulis 魚code: zh is deprecated  (ikan), menjadikannya ungkapan utama bagi sajian tahun baru berikan dan juga lukisan dan grafik ikan yang digantung pada dinding atau dijadikan hadiah.

Ucapan-ucapan ini juga diujar sebelum menerima angpau oleh kanak-kanak, apabila bertukar hadiah, menziarahi tokong, atau ketika melambung ramuan-ramuan yee sang di Malaysia dan Singapura.

Kanak-kanak nakal sering berjenaka dengan mengucap (Cina Tradisional: 恭喜發財，紅包拿來code: zh is deprecated , Cina Ringkas: 恭喜发财，红包拿来code: zh is deprecated , pinyin: *Gōngxǐ fācái, hóngbāo nálái*), yang diterjemah menjadi "Tahniah dan semoga peroleh rezeki, mintalah bagi angpau."

Pantang-larang sewaktu perayaan
-------------------------------

### Tuah baik

* Membuka pintu dan tingkap dianggap menjemput masuk tuah pada tahun baru.
* Membiarkan lampu menyala semalaman dipercayai menghalau hantu dan puaka pembawa musibah yang mampu mempengaruhi nasib sekeluarga sepanjang tahun.
* Gula-gula dan manisan dimakan untuk "memaniskan" nasib sepanjang tahun bagi pemakannya.
* Pembersihan rumah di setiap sudut wajib dilangsungkan sebelum hari tahun baru agar mudah menerima tuah bagi tahun yang menjelang.
* Ada orang yang percaya bahawa apa yang berlaku pada hari pertama mencerminkan peristiwa yang akan berlangsung sepanjang tahun.
* Memakai selipar baru yang dibeli sebelum tahun baru bermaksud memijak orang yang bergosip tentang pemakainya.

### Nasib Malang ("Tuah buruk")

* Membeli kasut baru dianggap pembawa malang bagi sesetengah orang Cina kerana perkataan bahasa Kantonis bagi "kasut" sama bunyinya dengan perkataan "kasar" atau "sukar".
* Membeli seluar baru juga dipandang sebagai pembawa malang kerana perkataan Kantonis bagi "seluar" sama bunyinya dengan "pahit". (Namun ada yang menganggapnya sebagai positif, kerana perkataan bagi "seluar" dalam dialek itu juga sama bunyinya dengan "kaya".)
* Menggunting rambut juga ditegah kerana perkataan bagi rambut sama bunyinya dengan hasil. Maka menggunting rambut juga dipandang sebagai "memotong hasil dalam bahasa Kantonis".
* Mencuci rambut juga dianggap sebagai mencuci keluar kekayaan (namun perihal kebersihan sering telah mengatasi tradisi ini.)
* Menyapu lantai juga dilarang pada hari pertama kerana ini akan menyapu keluar tuah bagi tahun baru.
* Perbualan mengenai kematian juga kurang sesuai bagi beberapa hari terawal Tahun Baru Cina kerana ini turut dianggap tidak bagus.
* Membeli buku juga membawa malang kerana perkataan sesetengah dialek Cina bagi "buku" sebunyi dengan perkataan bagi "kalah".

Rujukan
-------

### Nota kaki

1. ↑
2. 1 2 3 4  "CHUNJIE, Spring Festival (The Chinese New Year) (1st of the 1st month)" (dalam bahasa Cina). huayinet.org. Diarkibkan daripada yang asal pada 2019-03-07. Dicapai pada 21 Januari 2008.
3. 1 2  "Chinese New Year's Eve Dinner aka Reunion Dinner". Everything2. 20 Januari 2004. Dicapai pada 21 Januari 2008.
4. ↑  "Chinese New Year Customs Around the World". Quick Brown Fox. Mac 2006. Dicapai pada 21 Januari 2008..
5. 1 2  "Celebrating Chinese Lunar New Year in a Cantonese's Way". NewsGD.com. Dicapai pada 21 Januari 2008.
6. ↑  "Chinese New Year". Kiwi Families for Passionate Parents. Dicapai pada 21 Januari 2008.
7. 1 2  "Yan Yat: Everybody's Birthday". Christine O'Keeffe's New Year Legends. Dicapai pada 21 Januari 2008.
8. 1 2  "Lo Hei". Mana Makan - The Feast Crusade. 2006-01-28. Dipetik 2008-01-21.
9. 1 2 3  "Yu San (Chinese New Year Fish Salad)". DimSum. 2001-01-01. Dicapai pada 21 Januari 2008.
10. ↑  "Chinese New Year". HK Information. Dipetik 2008-01-21.
11. ↑  "Firecrackers Singapore". Diarkibkan daripada yang asal pada 2008-10-13. Dicapai pada 2008-01-10.
12. ↑  Yardley, J. (27 Januari 2006). "Bang is back for Beijing's New Year". International Herald Tribune. Diarkibkan daripada yang asal pada 2009-02-12. Dicapai pada 2008-01-21.
13. ↑  "Book soul 1970". Diarkibkan daripada yang asal pada 2006-11-21. Dicapai pada 2008-01-10.
14. ↑  Chingay Past
15. ↑  Akbur M. Peer (2002). *Policing Singapore in the 19th and 20th centuries*. Angkatan Polis Singapura. m/s. 100. ISBN 981-04-7024-X.
16. ↑  "Singkawang dan Pinyuh Sepi Petasan, YBS Setuju Imlek Tanpa Petasan". Equator Online, Kalbar. 2003-01-30. Dipetik 2008-01-21.
17. ↑  "Can you pig it? New York goes hog-wild for Chinese New Year". New York Post. 2007-02-17. Diarkibkan daripada yang asal pada 2012-09-06.
18. ↑  "HAPPY NEW YEAR part 3, News Archive - Feb 2003". 2003-02-03. Dipetik 2008-01-21
19. ↑  "fu dao". Everything2. 2002-12-23. Dipetik 2008-01-21.
20. ↑  "Chinese New Year parade doomed as Baird government's new route 'too narrow' for floats". Smh.com.au. 2015-08-15. Dicapai pada 2019-02-11.
21. ↑  "London – Chinese New Year – "The largest celebrations outside of Asia"". BBC. 22 Januari 2009. Dicapai pada 2 November 2011.
22. ↑  Kim, Ryan (28 Februari 2010). "Year of the Tiger off to roaring start at parade". San Francisco Chronicle. Dicapai pada 1 Mac 2010.
23. ↑  "Chinese New Year in Southeast Asia". Goseasia.about.com. Dicapai pada 2 November 2011.
24. ↑  "The origins and meaning of Gong Xi Fa Cai". Daily Express. 2007-02-17. Dipetik 2008-01-21.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tahun Baru Cina*** |

* Perayaan Tahun Baru Cina
* Halaman fakta mengenai Tahun Baru China
* Makanan dan hiasan tradisional untuk Tahun Baru

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |